ཁོང་ནི་དུས་རྒྱུན་སེམས་ཤུགས་དང་བརྩོན་འགྲུས་ཆེན་པོ་ཡོད་མཁན་ཞིག་ཡིན་པ་དང་།བོད་ཡིག་གི་ཐོག་ནས་དེབ་ཀྱང་ཁ་ཤས་ཤིག་བྲིས་ནས་འགྲེམས་སྤེལ་བྱེད་མྱོང་ཡོད་པ་རེད།ཕྱི་ལོ་༢༠༡༢ལོར་གོམ་བགྲོད་ཐོག་མ་འགོ་འཛུགས་བྱེད་སྐབས་དྷ་རམ་ས་ལར་ཡོད་པའི་གཞུང་འབྲེལ་མ་ཡིན་པའི་ཚོགས་པ་ཁག་ཚང་མས་རྒྱབ་སྐྱོར་གྱི་རྣམ་འགྱུར་ཆེན་པོ་བསྟན་ཡོད་པ་དང་།ཁོང་ལ་རྒྱབ་སྐྱོར་བྱེད་མཁན་ཡིན་ཞེས་དྷ་རམ་ས་ལའི་ཚོགས་པ་ཁག་བཅུ་གཅིག་ཟེར་བའམ།ཡང་ན་ཚོགས་པ་ཁག་བདུན་ཟེར་བ་སོགས་ཀྱིས་ཀྱང་ཁོང་ཚོས་རྒྱབ་སྐྱོར་ཆེན་པོ་བྱེད་ཀྱི་ཡོད་ཚུལ་གྱི་རྣམ་པ་གསལ་པོ་བསྟན་སོང་།གང་ལྟར་ཁོང་གིས་སྡུག་དཀའ་ལས་ཧ་ཅང་མང་པོ་བརྒྱབ་ནས་སོང་ཡོད་པ་དང་།ལྡི་ལིར་མ་སླེབས་ཙམ་ནས་བོད་པའི་རྒྱལ་དར་དང་།རྒྱ་གར་གྱི་རྒྱལ་དར།བལ་པོའི་རྒྱལ་དར་དང་།དེའི་མཉམ་དུ་རྒྱ་ནག་གི་རྒྱལ་དར་ཞིག་ཀྱང་བསྣམས་འདུགདྷ་རམ་ས་ལ་ནས་ཐོག་མ་ལས་འགུལ་འགོ་འཛུགས་སྐབས་དེ་ལྟ་བུའི་འཆར་གཞི་མེད་པ་གསལ་པོ་རེད་ལ།ང་ཚོ་ཚང་མའི་མཐོང་ས་ནས་ལས་འགུལ་དེ་འགོ་འཛུགས་བྱས་སོང་།